2019. október 1-jén vált hivatalossá, hogy a flamand műsorsugárzó a Hooverphonicot választotta ki Belgium képviseletére a 2020-as Eurovíziós Dalfesztiválon. Március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A flamand műsorsugárzó jóvoltából az együttes lehetőséget kapott az ország képviseletére a következő évben egy új versenydallal. A dalt 2021. március 4-én mutatták be először az MNM rádió reggeli műsorában, majd a dalfesztivál hivatalos YouTube-csatornáján.